Услед за аптымізацыяй сферу культуры закранула і рэарганізацыя клубнай сістэмы. З пачатку гэтага месяца аддзелу падпарадкоўваецца ўжо шэсць юрыдычных падраздзяленняў: тры музычныя школы, Музей нацыянальных культур, Іўеўская раённая бібліятэка, а таксама Іўеўскі цэнтр культуры і вольнага часу, куды з 1 красавіка ўвайшлі ўсе сельскія клубныя ўстановы, якія цяпер сталі называцца аддзеламі і сектарамі, а таксама аддзел народнай творчасці. Пры гэтым захавалася накіраванасць устаноў. І калі, скажам, СДК спецыялізаваўся на фальклоры, то і пад іншай назвай будзе працягваць займацца тым жа самым.